|  |
| --- |
| **ÚSTREDIE PRÁCE, SOCIÁLNYCH VECÍ A RODINY** |
| **Špitálska č. 8, 812 67 BRATISLAVA** |
|  |

***INTERNÁ NORMA č. IN – 021/2016***

***Názov normy:***

# *Základný metodický postup na realizáciu nástroja aktívnej politiky trhu práce v zmysle ustanovení § 50j zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov*

***Druh normy:***

***Metodické usmernenie č. 5 – 13/2016***

***Účel normy:***

*Ustanovenie a vymedzenie záväzného postupu pre úrady práce, sociálnych vecí a rodiny pri poskytovaní príspevku v zmysle § 50j zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.*

***Oblasť platnosti:***

|  |
| --- |
| *Usmernenie je platné pre všetkých zamestnancov Ústredia práce, sociálnych vecí a rodiny.* |

***Počet strán: 83 vrátane 22 príloh Vydanie: prvé***

***Vzťah k už vydaným interným normám ÚPSVR:***

|  |
| --- |
| *Nová interná norma ruší internú normu č. IN – 008/2015.* |

|  |  |  |
| --- | --- | --- |
| ***Gestorský útvar****:*  *sekcia služieb zamestnanosti*  *odbor aktívnych opatrení na trhu práce*  *oddelenie aktívnych opatrení na trhu práce a štátnej pomoci* | ***Schválil:***  *Ing. Marián Valentovič*  *generálny riaditeľ* | ***Dátum schválenia:***  *4.1.2016*  ***Dátum účinnosti:***  *4.1.2016* |

***Zásady práce s internou normou Ústredia práce, sociálnych vecí a rodiny:***

1. ***Pridelenie internej normy***

Táto interná norma ÚPSVR bola pridelená na organizačný útvar

....................................................................................................... dňa: .................................

1. ***Uloženie internej normy***

Norma bude trvalo uložená v útvare ......................................................................................

Pritom musí byť uložená tak, aby bola prístupná všetkým zamestnancom organizačného

útvaru, ktorí ju potrebujú aplikovať pri svojej práci.

1. ***Oboznámenie s internou normou***

Zodpovedný vedúci zamestnanec organizačného útvaru je povinný bezodkladne po pridelení internej normy zabezpečiť oboznámenie všetkých zamestnancov s normou, najmä tých, ktorí budú túto normu využívať vo svojej práci a zároveň informovať o tom, kde bude norma trvalo uložená.

|  |  |  |  |  |
| --- | --- | --- | --- | --- |
| ***4. Záznam o oboznámení zamestnancov s internou normou*** | | | | |
| ***Dátum*** | ***Meno a priezvisko zamestnanca*** | ***Funkcia*** | ***Útvar*** | ***Podpis*** |
|  |  |  |  |  |

Obsah

[1. Účel metodického usmernenia 5](#_Toc410647501)

[2. Základné právne predpisy Slovenskej republiky 5](#_Toc410647502)

[3. Základné dokumenty 6](#_Toc410647503)

[4. Vymedzenie základných pojmov 6](#_Toc410647504)

[5. Štátna pomoc 9](#_Toc410647505)

I. Schéma pomoci de minimis na podporu zamestnanosti ................................................. 9

II. Schéma pomoci de minimis na podporu zamestnanosti v odvetví

poľnohospodárskej prvovýroby ...................................................................................10

III. Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených pracovníkov a pracovníkov so zdravotným postihnutím .............................................................................................. 11

IV. Zákaz poskytovania pomoci de minimis, štátnej pomoci alebo pomoci de minimis

na podporu zamestnanosti v odvetví poľnohospodárskej prvovýroby........................ 11

[6. Určenie výšky príspevku na podporu rozvoja miestnej a regionálnej zamestnanosti podľa § 50j a štatistická klasifikácia ekonomických činností 13](#_Toc410647507)

[7. Mechanizmus výberu, hodnotenia, kontroly a schvaľovania žiadostí o poskytnutie príspevku na podporu rozvoja miestnej a regionálnej zamestnanosti podľa § 50j 14](#_Toc410647508)

[8. Oprávnené náklady a výdavky 18](#_Toc410647509)

[9. Evidencia údajov v informačnom systéme služieb zamestnanosti](#_Toc410647510) 19

**Zoznam príloh:**

Príloha č. 1 Žiadosť pre príspevok na podporu rozvoja miestnej a regionálnej zamestnanosti

Príloha č. 2 Čestné vyhlásenie žiadateľa o príspevok k zákonným podmienkam podľa § 70 ods. 7

# Príloha č. 3 Vyhlásenie žiadateľa EK a „podnik v ťažkostiach“

# Príloha č. 4/PS Dohoda podľa § 50j o poskytnutí finančného príspevku na podporu rozvoja miestnej a regionálnej zamestnanosti - PS – podnikateľský subjekt

# Príloha č. 4/NS Dohoda podľa § 50j o poskytnutí finančného príspevku na podporu rozvoja miestnej a regionálnej zamestnanosti – NS – nepodnikateľský subjekt

Príloha č. 5 Príloha I Zmluvy o založení ES

Príloha č. 6 Definícia malých a stredných podnikov

Príloha č. 7 Príloha k žiadosti § 50j - Zámer vytvorenia pracovných miest

Príloha č. 8a Príloha k žiadosti - Vyhlásenie žiadateľa k posúdeniu podmienok poskytnutia pomoci – „jediný podnik“ podľa Schémy DM č. 16/2014

Príloha č. 8b Príloha k žiadosti - Vyhlásenie žiadateľa k posúdeniu podmienok poskytnutia pomoci - „jediný podnik“ podľa Schémy DM č. 7/2015

Príloha č. 9a Správa z výkonu finančnej kontroly pred uzatvorením dohody - ESF

Príloha č. 9b Správa z výkonu finančnej kontroly pred uzatvorením dohody - ŠR

Príloha č. 9c Správa z výkonu finančnej kontroly pred oznámením o schválení príspevku - ESF

Príloha č. 9d Správa z výkonu finančnej kontroly pred oznámením o schválení príspevku – ŠR

Príloha č. 10a Návrh správy z výkonu finančnej kontroly pred uzatvorením dohody/vypracovaním oznámenia – ESF

Príloha č. 10b Návrh správy z výkonu finančnej kontroly pred uzatvorením dohody/vypracovaním oznámenia – ŠR

Príloha č. 11a Správa z výkonu finančnej kontroly pred uzatvorením dohody po odstránení/neodstránení nedostatkov – ESF

Príloha č. 11b Správa z výkonu finančnej kontroly pred uzatvorením dohody po odstránení/neodstránení nedostatkov – ŠR

Príloha č. 11c Správa z výkonu finančnej kontroly pred oznámením o schválení príspevku po odstránení/neodstránení nedostatkov – ESF

Príloha č. 11d Správa z výkonu finančnej kontroly pred oznámením o schválení príspevku po odstránení/neodstránení nedostatkov – ŠR

Príloha č. 12a Záznam z posudzovania žiadosti o poskytnutie finančných prostriedkov pred uzatvorením dohody/vypracovaním oznámenia – ESF

Príloha č. 12b Záznam z posudzovania žiadosti o poskytnutie finančných prostriedkov pred uzatvorením dohody/vypracovaním oznámenia - ŠR

# Účel metodického usmernenia

Účelom metodického usmernenia je stanoviť a zabezpečiť **jednotný postup** zamestnancov Ústredia práce, sociálnych vecí a rodiny s miestom výkonu práce na **úradoch práce, sociálnych vecí a rodiny** (ďalej len „úrad“) pri poskytovaní **príspevku na podporu rozvoja miestnej a regionálnej zamestnanosti** (ďalej len „príspevok“) podľa § 50j zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon“) prostredníctvom jednotných dokumentov a formulárov.

# Základné právne predpisy Slovenskej republiky

* zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“),
* zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov,
* zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov,
* zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov,
* zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákon č. 291/2002 Z. z. o Štátnej pokladnici o zmene a doplnení niektorých zákonov v znení neskorších predpisov,
* zákon č. 440/2000 Z. z. o správach finančnej kontroly v znení neskorších predpisov,
* zákon č. 431/2002 Z. z. o účtovníctve v znení neskorších predpisov,
* zákon č. 595/2003 Z. z. o dani z príjmov v znení neskorších predpisov,
* zákon č. 461/2003 Z. z. o sociálnom poistení v znení neskorších predpisov,
* zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších prepisov (ďalej len „zákon o verejnom obstarávaní“)
* zákon č. 513/1991 Zb. Obchodný zákonník v znení neskorších predpisov,
* zákon č. 40/1964 Zb. Občiansky zákonník v znení neskorších predpisov,
* zákon č. 311/2001 Z. z. Zákonník práce v znení neskorších predpisov (ďalej len „Zákonník práce“),
* zákon č. 122/2013 Z. z. o ochrane osobných údajov v znení neskorších predpisov,
* zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov (ďalej len „zákon o životnom minime“),
* zákon č. 369/1990 Z. z. o obecnom zriadení a o zmene a doplnení niektorých zákonov v znení neskorších prepisov (ďalej len „zákon o obecnom zriadení“),
* zákon č. 302/2001 Z. z. o samospráve vyšších územných celkov v znení neskorších predpisov (ďalej len „zákon o samosprávnych krajoch“),
* zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov,
* zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,
* zákon č. 416/2004 Z. z. o Úradnom vestníku Európskej únie v znení neskorších predpisov.

# Základné dokumenty

V prípade financovania nástrojov zo zdrojov Európskeho sociálneho fondu(ďalej len „ESF“) a štátneho rozpočtu Slovenskej republiky(ďalej len „štátny rozpočet“) ide o tieto základné dokumenty:

* Nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis,
* Nariadenie Európskeho parlamentu a rady (ES) č. 1081/2006 z 5. júla 2006 o Európskom sociálnom fonde,
* Nariadenie Európskeho parlamentu a rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde,
* Nariadenie Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy,
* Schéma pomoci *de minimis* na podporu zamestnanosti v platnom znení v zmysle Nariadenia Komisie (EÚ) č. 1407/2013 (ďalej len „schéma pomoci de minimis“),
* Schéma na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v platnom znení, schéma štátnej pomoci SA. 40975 (2015/X) (ďalej len „schéma štátnej pomoci“),
* Schéma pomoci *de minimis* na podporu zamestnanosti v odvetví poľnohospodárskej prvovýroby v platnom znení (ďalej len „schéma pomoci DM v odvetví poľnohospodárskej prvovýroby“)
* Partnerská dohoda SR na roky 2014 - 2020,
* Operačný program Ľudské zdroje,
* Usmernenie Riadiaceho orgánu k oprávnenosti výdavkov pre programové obdobie 2014 – 2020 v platnom znení (viď www.esf.gov.sk),
* schválené národné projekty v platnom znení,
* zmluvy o poskytnutí nenávratného finančného príspevku medzi Ministerstvom práce, sociálnych vecí a rodiny (ďalej len „ministerstvom“) a Ústredím práce, sociálnych vecí a rodiny (ďalej len „ústredie“) o podpore zamestnanosti občanov so zdravotným postihnutím,
* Programový manuál pre Operačný program Ľudské zdroje.

V prípade financovania z prostriedkov ESF je potrebné všetky vzorové dokumenty označiť v súlade s Manuálom pre informovanie a publicitu pre prijímateľov v rámci ESF (2014 - 2020) a súčasne označené aj kódom ITMS *(v prípade financovania len zo zdrojov ŠR - vyňať symboly a text ESF a ĽZ)*. Pri používaní vzorových dokumentov zodpovedný pracovník v praxi odstráni označenie prílohy.

# Vymedzenie základných pojmov

**Zamestnávateľ**

je definovaný ustanovením § 3 zákona o službách zamestnanosti. Oprávnený zamestnávateľ na účely poskytnutia príspevku podľa § 50j zákona o službách zamestnanosti sa považuje:

1. **Obec alebo samosprávny kraj**

***Obec*** je samostatný samosprávny územný a správny celok Slovenskej republiky: združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom o obecnom zriadení samostatne hospodári s vlastným majetkom a s vlastnými príjmami (zákon o obecnom zriadení).

***Samosprávny kraj*** je samostatný územný samosprávny a správny celok Slovenskej republiky. Samosprávny kraj je právnická osoba, ktorá za podmienok ustanovených zákonom o samosprávnych krajoch samostatne hospodári s vlastným majetkom a s vlastnými príjmami, zabezpečuje a chráni práva a záujmy svojich obyvateľov (zákon o samosprávnych krajoch).

1. **Právnická osoba, ktorej zakladateľom alebo zriaďovateľom je obec alebo samosprávny kraj**

Za zamestnávateľa podľa písm. b) sa na účely poskytnutia príspevku považujú:

***Rozpočtová organizácia*** je právnická osoba obce alebo samosprávneho kraja, ktorá je svojimi príjmami a výdavkami zapojená na rozpočet obce alebo samosprávneho kraja. Hospodári samostatne podľa schváleného rozpočtu s prostriedkami, ktoré jej určí zriaďovateľ v rámci svojho rozpočtu (zákon o rozpočtových pravidlách).

***Príspevková organizácia*** je právnická osoba obce alebo samosprávneho kraja, ktorej menej ako 50 % výrobných nákladov je pokrytých tržbami a ktorá je na rozpočet obce alebo samosprávneho kraja zapojená príspevkom. Platia pre ňu finančné vzťahy určené zriaďovateľom v rámci jeho rozpočtu (zákon o rozpočtových pravidlách).

***Iná právnická osoba, ktorej zakladateľom alebo zriaďovateľom je obec alebo samosprávny kraj***

**Podnikateľ**

Podnikateľom je v zmysle ustanovenia § 2 ods. 2 Obchodného zákonníka:

1. osoba zapísaná v obchodnom registri (s. r. o., a. s., k. s., v. o. s., družstvo, atď.),
2. osoba, ktorá podniká na základe živnostenského oprávnenia (SZČO),
3. osoba, ktorá podniká na základe iného než živnostenského oprávnenia podľa osobitných predpisov (advokát, notár, audítor atď.),
4. fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu (samostatne hospodáriaci roľník).

Ak subjekt nepodniká na základe živnostenského oprávnenia a nepodniká ani na základe iného než živnostenského oprávnenia podľa osobitných predpisov a ani nevykonáva poľnohospodársku výrobu a nie je zapísaný do evidencie podľa osobitného predpisu, tak nie je podnikateľom.

#### **Zamestnanec**

Zamestnancom je v zmysle ustanovenia § 4 zákona o službách zamestnanosti:

1. zamestnanec na účely tohto zákona je fyzická osoba v pracovnom pomere alebo v obdobnom pracovnom vzťahu,
2. za zamestnanca na účely tohto zákona sa nepovažujú zamestnanci cirkví a náboženských spoločností, ktorí vykonávajú duchovenskú činnosť.

**Znevýhodnený uchádzač o zamestnanie na účely § 50j** zákona o službách zamestnanosti

je iba UoZ podľa ods. 1 písmen **b**), **c**) a **d**) § 8 zákona o službách zamestnanosti, a to:

* občan starší ako 50 rokov veku
* občan vedený v evidencii uchádzačov o zamestnanie najmenej 12 po sebe nasledujúcich mesiacov - dlhodobo nezamestnaný občan,
* občan, ktorý dosiahol vzdelanie nižšie ako stredné odborné vzdelanie podľa osobitného predpisu - školského zákona č. 245/2008 Z. z. o výchove a vzdelávaní a o zmene a doplnení niektorých zákonov,
* ktorí sú vedení v evidencii UoZ najmenej 3 mesiace.

**Je postačujúce, ak znevýhodnený uchádzač spĺňa iba jedno kritérium znevýhodnenia** podľa § 50j ods. 1 definované podľa písmen **b**), alebo **c**), alebo **d**) zákona o službách zamestnanosti.

**Účtovný doklad**

je doklad definovaný v § 10 ods. 1 zákona o účtovníctve č. 431/2002 Z. z. v znení neskorších predpisov.

**Celková cena práce**

Celková cena práce na účely tohto zákona je súčet priemernej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za príslušné obdobie a preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie, platených zamestnávateľom (§ 49 ods. 4 zákona o službách zamestnanosti).

Celkovú cenu práce(podľa § 130 ods. 5 Zákonníka práce) tvorí mzda vrátane náhrady mzdy a náhrady za pracovnú pohotovosť a osobitne v členení: preddavok poistného na zdravotné poistenie, poistné na nemocenské poistenie, poistné na starobné poistenie, poistné na invalidné poistenie, poistné na poistenie v nezamestnanosti, poistné na garančné poistenie, poistné na úrazové poistenie, poistné do rezervného fondu solidarity a príspevok na starobné dôchodkové sporenie, ktoré platí zamestnávateľ.

Priemerná mzda zamestnanca v hospodárstve Slovenskej republiky za prvý až štvrtý štvrťrok kalendárneho roka, ktorý predchádza kalendárnemu roku, v ktorom sa príspevok poskytuje bude úradom oznamovaná písomne vecne príslušným útvarom ústredia po jej zverejnení Štatistickým úradom SR.

Podmienkou poskytnutia príspevku podľa § 50j je, aby žiadateľ spĺňal ustanovenie § 70 ods. 7 zákona, a to, že

a) má splnené daňové povinnosti podľa osobitného predpisu

b) má splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie,

c) neporušil zákaz nelegálneho zamestnávania v období dvoch rokov pred podaním žiadosti o príspevok,

d) nemá voči úradu finančné záväzky,

e) nie je v konkurze, likvidácii alebo nútenej správe,

f) nemá evidované neuspokojené nároky svojich zamestnancov vyplývajúce z pracovného pomeru,

g) nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie, ak ide o právnickú osobu.

Splnenie podmienok podľa odseku 7 písm. a) až d) **zisťuje ústredie alebo úrad**. Finančné riaditeľstvo, zdravotná poisťovňa, Sociálna poisťovňa a Národný inšpektorát práce sú povinní

poskytnúť úradu elektronicky z informačného systému informácie týkajúce sa splnenia podmienok podľa odseku 7 písm. a) až c). Poskytovateľ príspevku overí v informačnom systéme splnenie podmienok pre poskytnutie príspevku pre § 70 ods. 7 písm. a) až c). Zamestnanec AOTP požiada oddelenie ekonomiky interným procesom o overenie podmienky, že žiadateľ nemá finančné záväzky voči úradu (§ 70 ods. 7 písm. d). Potvrdenie od oddelenia ekonomiky úradu o tom, že žiadateľ nemá žiadne finančné záväzky voči úradu zamestnanec AOTP uloží do spisu.

**Preukazovanie splnenia povinností a skutočností zamestnávateľom**

Splnenie podmienok podľa odseku 7 písm. e) až g) preukazuje žiadateľ úradu vyhlásením (príloha č. 2).

Žiadateľ je povinný oznámiť úradu najneskôr do 30 kalendárnych dní každú zmenu skutočností uvedených v § 70 ods. 7 písm. e) až g).

# Štátna pomoc

Príspevok pre zamestnávateľa podľa § 50j ods. 2 písm. a) Z. z. o službách zamestnanosti (pre obec alebo samosprávny kraj) **nie je štátnou pomocou,** preto sa na jeho poskytovanie postupy pre štátnu pomoc neaplikujú. Príspevok podľa nižšie uvedených schém štátnej pomoci sa poskytuje iba zamestnávateľovi podľa § 50j ods. 2 b) - právnickej osobe, ktorej zakladateľom alebo zriaďovateľom je obec alebo samosprávny kraj.

**I. Schéma pomoci de minimis na podporu zamestnanosti**

**Výška príspevkov podľa aktuálnej schémy DM**

Maximálna výška pomoci *de minimis* akémukoľvek príjemcovi nesmie presiahnuť súhrnne **200 000** EUR v priebehu akéhokoľvek obdobia troch fiškálnych rokov. Maximálna výška pomoci príjemcovi pôsobiacemu v sektore cestnej dopravy nesmie prekročiť **100 000** EUR v priebehu troch fiškálnych rokov. Trojročné obdobie v súvislosti s poskytovaním pomoci sa určuje na základe účtovného obdobia príjemcu. Podľa zákona č. 431/2002 Z. z. o účtovníctve v znení neskorších predpisov je to kalendárny rok alebo hospodársky rok podľa rozhodnutia podnikateľa.

Úrad, ako poskytovateľ pomoci, je povinný kontrolovať dodržiavanie stropu maximálnej výšky pomoci *de minimis*, aby nedošlo k jeho prekročeniu v priebehu akéhokoľvek obdobia troch fiškálnych rokov ku dňu poskytnutia pomoci.

Stropy uvedené v schéme *de minimis* sa uplatňujú bez ohľadu na formu pomoci alebo sledovaný účel pomoci, ako aj nezávisle na tom, či poskytnutá pomoc je financovaná úplne alebo čiastočne zo zdrojov EÚ.

Minimálna pomoc sa môže poskytnúť len vtedy, ak je preukázané, že novou pomocou spolu s doteraz poskytnutou sa neprekročí maximálna výška minimálnej pomoci (strop) na jedného príjemcu (jediný podnik) v priebehu troch po sebe nasledujúcich rokov stanovený v nariadeniach Komisie.

Oznamovanie poskytnutej pomoci de minimis (platí aj pre poskytnutie pomoci de minimis na podporu zamestnanosti v odvetví poľnohospodárskej prvovýroby)

Pred poskytnutím novej minimálnej pomoci poskytovateľ skúma (získava informáciu z informačného systému SEMP Protimonopolného úradu) doteraz poskytnutú minimálnu pomoc, ktorú príjemca získal za posledné tri fiškálne roky:

* aj od iných poskytovateľov pomoci,
* z rôznych verejných zdrojov (zo zdrojov štátneho rozpočtu, zo zdrojov Európskej únie, iné zdroje),
* v rámci iných schém pomoci *de minimis*.

V súvislosti s nadobudnutím účinnosti zákona č. 358/2015 Z. z. o štátnej pomoci od 1.1.2016 je poskytovateľ minimálnej pomoci (v našom prípade úrad) povinný do centrálneho registra minimálnej pomoci zaznamenávať údaje o poskytnutej minimálnej pomoci a údaje o príjemcovi pomoci prostredníctvom elektronického formulára.

Register pomoci *de minimis* v Slovenskej republike bol vytvorený a prevádzkuje sa prostredníctvom informačného systému - IS SEMP. Informačný systém služieb zamestnanosti (ISSZ) bude prepojený so systémom SEMP. IS SEMP slúži najmä na kontrolu, či sa novou pomocou nepresiahne strop pomoci *de minimis*.

Podľa § 13 zákona č. 358/2015 Z. z. o štátnej pomoci

1) poskytovateľ minimálnej pomoci je povinný do centrálneho registra zaznamenávať údaje o poskytnutej minimálnej pomoci a údaje o príjemcovi minimálnej pomoci prostredníctvom elektronického formulára...,

2) poskytovateľ minimálnej pomoci **je povinný údaje** podľa odseku 1 **zaznamenať** do centrálneho registra **do piatich pracovných dní** **odo dňa poskytnutia minimálnej pomoci**.

Žiadateľ poskytuje informácie o poskytnutej minimálnej pomoci a prehľad o žiadanej minimálnej pomoci, ktorá nebola ku dňu podania žiadosti schválená, ako jediný podnik (vrátane všetkých jeho prepojených podnikov) počas príslušného fiškálneho roka a počas dvoch predchádzajúcich fiškálnych rokov vo formulári žiadosti **(príloha č. 1)**. Povinnosť kontroly dodržiavania stropu maximálnej výšky pomoci pre prepojené podniky je zapracovaná aj v **prílohe č. 8a/8b** Vyhlásenie žiadateľa – jediný podnik (vypĺňa iba prepojený podnik).

# II. Schéma pomoci de minimis na podporu zamestnanosti v odvetví poľnohospodárskej prvovýroby

**Prijímatelia pomoci pre účel § 50j zákona o službách zamestnanosti sú:**

* zamestnávatelia, ktorí sú fyzickou alebo právnickou osobou oprávnenou na podnikanie alebo združením podnikateľov podľa právnych predpisov SR, registrovaní na území SR a pôsobiaci v odvetví poľnohospodárskej prvovýroby, ktorí na základe schválenej žiadosti o poskytnutie pomoci *de minimis* vykonávajú oprávnené aktivity v rámci schválených oprávnených projektov.
* zamestnávatelia, ktorí sú subjektmi pôsobiacimi v odvetví poľnohospodárskej prvovýroby, ktoré sú v rámci svojej činnosti zapojené do hospodárskej činnosti, tzn. že ich možno považovať za podniky v zmysle čl. 107 ods. 1 zmluvy. Podľa čl. 107 ods. 1 Zmluvy je podnikom každý subjekt vykonávajúci hospodársku činnosť bez ohľadu na svoje právne postavenie, spôsob financovania a bez ohľadu na to, či dosahuje zisk, napr. aj neziskové organizácie, neziskové organizácie poskytujúce verejnoprospešné služby, občianske združenia, združenia občanov, nadácie, ktoré vykonávajú hospodársku (ekonomickú) činnosť, alebo realizujú aktivity, ktorých výstupom je hospodárska (ekonomická) činnosť.

Celková výška pomoci *de minimis* na podporu zamestnanosti v odvetví poľnohospodárskej prvovýroby, ktorá sa poskytuje jedinému podniku **nesmie presiahnuť 15 000 EUR** v priebehu obdobia troch fiškálnych rokov.

Pomoc *de minimis* sa považuje za poskytnutú v okamihu, kedy podnik nadobudne právny nárok na poskytnutie pomoci, a to bez ohľadu na dátum vyplatenia pomoci *de minimis* podniku. Pre účely poskytnutia pomoci *de minimis* podľa tejto schémy, sa deň/dátum nadobudnutia účinnosti dohody o poskytnutí NFP s prijímateľom pomoci považuje za deň/dátum poskytnutia pomoci. Dohoda o poskytnutí NFP nadobúda účinnosť dňom nasledujúcim po dni jej zverejnenia v Centrálnom registri zmlúv.

**III. Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených pracovníkov a pracovníkov so zdravotným postihnutím**

**Prijímatelia pomoci sú:**

* + 1. fyzické osoby alebo právnické osoby oprávnené na podnikanie (podľa § 2 ods. 2 Občianskeho zákonníka) alebo združenie podnikateľov (podľa § 20f Občianskeho zákonníka) podľa právnych predpisov Slovenskej republiky (ďalej len „SR“), registrované na území SR v jednotlivých sektoroch hospodárstva SR, ktoré na základe schválenej žiadosti o poskytnutie minimálnej pomoci vykonávajú oprávnené aktivity v rámci schválených oprávnených projektov,
    2. zároveň subjekty, ktoré sú v rámci svojej činnosti zapojené do hospodárskej činnosti, tzn. že ich možno považovať za podniky v zmysle čl. 107 ods. 1 Zmluvy. Podľa čl. 107 ods. 1 Zmluvy je podnikom každý subjekt vykonávajúci hospodársku činnosť bez ohľadu na svoje právne postavenie, spôsob financovania a bez ohľadu na to, či dosahuje zisk, napr. aj neziskové organizácie, neziskové organizácie poskytujúce verejnoprospešné služby, občianske združenia, združenia občanov, nadácie, ktoré vykonávajú hospodársku (ekonomickú) činnosť, alebo realizujú aktivity, ktorých výstupom je hospodárska (ekonomická) činnosť

Poskytovateľ **štátnej pomoci** je povinný do centrálneho registra zaznamenávať údaje o poskytnutej štátnej pomoci a údaje o príjemcovi štátnej pomoci prostredníctvom elektronického formulára, a to v rozsahu a v štruktúre podľa osobitných predpisov pre štátnu pomoc. Tieto údaje je poskytovateľ štátnej pomoci povinný do centrálneho registra **zaznamenať do šiestich mesiacov odo dňa poskytnutia štátnej pomoci**.

# IV. Zákaz poskytovania pomoci de minimis, štátnej pomoci alebo pomoci de minimis na podporu zamestnanosti v odvetví poľnohospodárskej prvovýroby

Všetky schémy definujú, v ktorých odvetviach (oblastiach) a pre ktoré činnosti nie je možné pomoc poskytnúť.

**V schéme štátnej pomoci** na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutímsú definovaní prijímatelia pomoci, odvetvia v ktorých je možné poskytovať pomoc.

Schéma sa nevzťahuje na:

1. pomoc na činnosti súvisiace s vývozom, konkrétne na pomoc priamo súvisiacu s vyvážanými množstvami, na zriadenie prevádzku distribučnej siete alebo na iné bežné náklady spojené s vývoznou činnosťou.

2. pomoc, ktorá je podmienená uprednostňovaním používania domáceho tovaru pred dovážaným

Schéma sa vzťahuje na pomoc vo všetkých odvetviach hospodárstva s výnimkou:

* pomoci poskytovanej podnikom pôsobiacim v sektore spracovania a marketingu poľnohospodárskych výrobkov, a to v týchto prípadoch:
* ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo umiestnených na trh príslušnými podnikmi, alebo
* ak je pomoc podmienená tým, že má byť čiastočne alebo úplne postúpená prvovýrobcom;

- pomoci na uľahčenie zatvorenia uhoľných baní neschopných konkurencie v zmysle rozhodnutia Rady 2010/787.

Úrad nemôže poskytnúť príspevok zamestnávateľovi (PO/obci/samosprávnemu kraju) podľa schémy štátnej pomoci na oblasť/odvetvie alebo činnosť, ktorá je zakázaná v schéme štátnej pomoci. V tomto prípade zamestnanec úradu skúma podporovanú činnosť podnikania žiadateľa o príspevok, či nie je zakázaná v schéme štátnej pomoci alebo v schéme DM. Prevažujúca činnosť podnikania žiadateľa nie je rozhodujúca, skúma sa len podporovaná činnosť, na ktorú sa požaduje príspevok, uvedenú aj v žiadosti.

Pomoc podľa **schémy pomoci de minimis na podporu zamestnanosti v odvetví poľnohospodárskej prvovýroby** sa vzťahuje na podniky pôsobiace v prvovýrobe poľnohospodárskych výrobkov okrem:

a) pomoci, ktorej výška sa stanovuje na základe ceny alebo množstva výrobkov uvedených na trh;

b) pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;

c) pomoci, ktorá je podmienená uprednostňovaním používania domáceho tovaru pred dovážaným.

Ak podnik pôsobí v prvovýrobe poľnohospodárskych výrobkov a zároveň pôsobí v jednom alebo vo viacerých zo sektorov alebo vykonáva iné činnosti, ktoré patria do pôsobnosti nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 zmluvy o fungovaní Európskej únie na pomoc *de minimis* , vzťahuje sa uvedené nariadenie na pomoc poskytnutú v súvislosti so sektormi alebo činnosťami podliehajúcimi uvedenému nariadeniu za predpokladu, že vykonávateľ schémy vhodnými prostriedkami, napríklad oddelením činností alebo rozlíšením nákladov zaručí, aby prvovýroba poľnohospodárskych výrobkov nebola podporovaná z pomoci *de minimis* poskytovanej v súlade s uvedeným nariadením.

**V schéme *de minimis* na podporu zamestnanosti** sú definovaní prijímatelia pomoci.

Pomoc *de minimis* na podporu zamestnanosti **nie je možné poskytnúť** v nasledovných odvetviach (oblastiach) a pre tieto vybrané činnosti:

1. v odvetví rybolovu a akvakultúry, ako je stanovené v nariadení Rady (ES) č. 104/2000[[1]](#footnote-1),
2. v oblasti prvovýroby poľnohospodárskych produktov vymenovaných v prílohe I k Zmluve o ES,
3. v oblasti spracovania a odbytu poľnohospodárskych produktov vymenovaných v prílohe I k Zmluve o ES

* kde výška pomoci je stanovená na základe ceny alebo množstva kúpených produktov od prvovýrobcu alebo produktov uvedených na trh príslušným podnikom,
* keď pomoc je podmienená tým, že je čiastočne alebo úplne postúpená prvovýrobcom

1. v uhoľnom odvetví, ako je uvedené v nariadení (ES) č. 1407/2002,
2. na nákup vozidiel cestnej nákladnej dopravy v oblasti cestnej nákladnej dopravy vykonávanej v prenájme alebo za úhradu,
3. pre činnosti súvisiace s vývozom do tretích krajín alebo členských štátov, konkrétne pre činnosti priamo súvisiace s vyvážanými množstvami, na zriadenie a prevádzkovanie distribučnej siete alebo pre iné bežné výdavky súvisiace s vývoznou činnosťou,
4. pre činnosti podmienené uprednostňovaním používania domácich tovarov pred dovezenými.

**Podnik v ťažkostiach**

Pre účely **schémy štátnej pomoci** na podporu vzdelávania a pomoci na prijímanie do zamestnania a zamestnávanie znevýhodnených pracovníkov a pracovníkov so zdravotným postihnutímv platnom znení **nemôžu byť žiadateľmi podniky v ťažkostiach**.

Podnik v ťažkostiach je definovaný podľa usmernení Spoločenstva o štátnej pomoci na záchranu a reštrukturalizáciu firiem v ťažkostiach, zverejneného v Úradnom vestníku Európskej únie C 244/2 dňa 1. 10. 2004 v súlade s Oznámením Komisie C 296/02 zverejnenom dňa 2. 10. 2012 v Úradnom vestníku Európskej únie. Komisia považuje určitú firmu za firmu v ťažkostiach, keď táto nie je schopná, či už prostredníctvom svojich vlastných zdrojov, alebo pomocou finančných prostriedkov, ktoré je schopná získať od svojich vlastníkov/akcionárov alebo veriteľov, zamedziť stratám, ktoré by ju bez vonkajšej intervencie verejných orgánov takmer s určitosťou odsúdili na vylúčenie z obchodnej činnosti v krátkodobom alebo strednodobom horizonte.

**Zákaz poskytovania pomoci** pre podnik definovaný ako **podnik v ťažkostiach neplatí** pre poskytovanie štátnej pomoci podľa **aktuálnej schémy *de minimis* ani schémy *de minimis* na podporu zamestnanosti v odvetví poľnohospodárskej prvovýroby!**

**Žiadosti zamestnávateľov o poskytnutie príspevku v rámci vyššie uvedených schém, v odvetviach (oblastiach) resp. činnostiach, v ktorých je poskytovanie pomoci zakázané, budú zamietnuté z dôvodu nesúladu s príslušnou schémou pomoci.**

# Určenie výšky príspevku na podporu rozvoja miestnej a regionálnej zamestnanosti podľa § 50j a štatistická klasifikácia ekonomických činností

**Určenie výšky príspevku**

V prípade, ak žiadosť o poskytnutie príspevku nie je v rozpore s uvedeným zákazom poskytovania pomoci, zodpovedný zamestnanec vecne príslušného útvaru služieb zamestnanosti  vypočíta výšku príspevku. Pri výpočte výšky príspevku postupuje podľa zákona o službách zamestnanosti, relevantnej schémy pomoci, ak sa má príspevok poskytnúť na podnikanie alebo v súvislosti s podnikaním a usmernenia Riadiaceho orgánu č. N3/2007 v platnom znení. Výška príspevku sa po celú dobu trvania záväzku nebude meniť (nevalorizuje sa).

**Mesačná výška príspevku** je 80 % z celkovej ceny práce zamestnanca, najviac 60 % z celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje. Aktuálna maximálna výška príspevku pre daný rok bude písomne oznámená. Príspevok sa zaokrúhľuje na euro cent nadol.

***Príklad:*** *Celková cena práce zamestnanca je 900 €. Aká bude mesačná výška príspevku v roku 2016?*

*900 € \* 80% = 720 €. Ale maximálna výška príspevku je 60 % z CCP v hospodárstve v danom roku. Za rok 2015 je CCP v hospodárstve SR 1 161,35 €. Maximálna výška príspevku pre rok 2016zamestnanca na tomto konkrétnom podporovanom PM bude len* ***696,81*** *€.*

Príspevok sa poskytuje **najviac** počas **deviatich kalendárnych mesiacov** bez možnosti jeho opakovaného poskytovania na zamestnávanie toho istého zamestnanca počas obdobia **dvoch rokov** bezprostredne nasledujúcich po skončení pracovného pomeru podľa zákona o službách zamestnanosti § 50j odseku 1.

Príjemca pomoci v rámci schémy štátnej pomoci je povinný podieľať sa na spolufinancovaní. Intenzita pomoci podľa pravidiel pre poskytovanie štátnej pomoci v prípade príspevku na zriadenie pracovných miest (mzdové náklady), je stanovená v Nariadení Komisie (ES) č. 651/2014.

**Štatistická klasifikácia ekonomických činností SK NACE Rev. 2**

Pri zaraďovaní príjemcov pomoci do jednotlivých oblastí hospodárstva je potrebné vychádzať zo štatistického registra organizácie. Pre účely zatriedenia činností do príslušných odvetví je možné použiť štatistickú klasifikáciu ekonomických činností, ktorá je súčasťou Vyhlášky Štatistického úradu Slovenskej republiky č. 306/2007 Z. z. zo dňa 18. júna 2007, ktorou sa vydáva Štatistická klasifikácia ekonomických činností SK NACE Rev. 2.

Pre zatriedenie činnosti príjemcu pomoci je rozhodujúcim kritériom prevažujúca ekonomická činnosť žiadateľa, ktorej zodpovedá príslušné číslo SK NACE.

V prípade ak príjemca pomoci je právnická osoba, ktorej zakladateľom alebo zriaďovateľom je obec alebo samosprávny kraj, pri zaraďovaní príjemcov pomoci do jednotlivých oblastí hospodárstva je potrebné vychádzať zo štatistického registra organizácie. Pre zatriedenie činnosti príjemcu pomoci v prípade viacerých činností rozhodujúcim kritériom je prevažujúca ekonomická (hospodárska) činnosť žiadateľa. Prevažujúca hospodárska činnosť, ktorú príjemca deklaruje v žiadosti alebo hospodárska činnosť, ktorá bude potenciálnym schválením finančných prostriedkov podporená, je rozhodujúca pri zadefinovaní oprávnených nákladov a posudzovaní žiadosti podľa konkrétneho nariadenia *de minimis*.

V prípade ak príjemca pomoci je obec alebo samosprávny kraj pri zaraďovaní príjemcov pomoci do jednotlivých oblastí hospodárstva je potrebné vychádzať zo zákona č. 369/1990 Z. z. o obecnom zriadení a zákona č. 302/2001 Z. z. o samospráve vyšších územných celkov.

# Mechanizmus výberu, hodnotenia, kontroly a schvaľovania žiadostí o poskytnutie príspevku na podporu rozvoja miestnej a regionálnej zamestnanosti podľa § 50j

# Finančná kontrola pred uzatvorením dohody o poskytnutí príspevku

**Finančná kontrola** (ďalej len „FK“) pred uzatvorením dohody o poskytnutí príspevku na podporu rozvoja miestnej a regionálnej zamestnanosti (ďalej len „dohoda“) sa vykonáva ako

1. **administratívna finančná kontrola** (ďalej len „AFK“),
2. **základná finančná kontrola** (ďalej len „ZFK“) – *ZFK* upravujú interné normy sekcie ekonomiky *(interná norma upravujúca postup pri vykonávaní finančnej kontroly v podmienkach Ústredia práce, sociálnych vecí a rodiny a interná norma upravujúca postup pri obehu a kontrole účtovných dokladov)*.

**V rámci FK sa postupuje nasledovne:**

1. **Overenie kompletnosti žiadosti o poskytnutie príspevku**

V rámci overenia kompletnosti žiadosti o poskytnutie príspevku (ďalej len „žiadosť“) príslušní zamestnanci úradu **overia kompletnosť žiadosti a príloh k žiadosti.**

Žiadateľ predkladá všetky doklady v 1 origináli. Súčasťou predloženej žiadosti o poskytnutie príspevku podľa **§ 50j** sú tieto dokumenty:

1. Vyhlásenie, že žiadateľ nemá evidované neuspokojené nároky svojich zamestnancov vyplývajúce z pracovného pomeru, že v čase podania žiadosti nie je v konkurze, likvidácií alebo v nútenej správe;
2. Doklad o zriadení alebo založení subjektu (Zriaďovaciu listinu, u podnikateľských subjektov originál alebo hodnovernú kópiu výpisu z Obchodného registra) nie starší ako 3 mesiace, výpis zo živnostenského registra (resp. živnostenský list) nie starší ako 3 mesiace, oprávnenie podľa osobitného predpisu a pod.), v prípade potreby aj originál alebo hodnovernú kópiu dokladu o zriadení prevádzky, zriaďovaciu listinu alebo štatút u neziskových organizácií poskytujúcich všeobecne prospešné služby *(potrebné uviesť všetky príslušné dokumenty);*
3. Doklad identifikujúci štatutárneho zástupcu (doklad o zvolení starostu, primátora ... alebo o zvolení/menovaní riaditeľa, predsedu predstavenstva...);
4. Čestné vyhlásenie, že podnik nie je v ťažkostiach (Predkladá len zamestnávateľ podľa § 50j ods. 2 písm. b) zákona o službách zamestnanosti, ak sa príspevok poskytuje podľa schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím);
5. Zámer vytvorenia pracovných miest;
6. Vyhlásenie žiadateľa k posúdeniu podmienok poskytnutia štátnej pomoci - "jediný podnik" (predkladá len pri poskytovaní štátnej pomoci podľa schémy DM/DM pre poľnohospodárstvo);
7. Vyhlásenie žiadateľa, že voči nemu nie je nárokované vrátenie pomoci na základe predchádzajúceho rozhodnutia Komisie, vyhlásenie že projekt a aktivity, na ktoré žiada nie sú financované inou schémou štátnej pomoci alebo schémou pomoci *de minimis* a vyhlásenie že žiadateľ nie je "podnikom v ťažkostiach" (vyhlásenie o tom, že podnik nie je „podnikom v ťažkostiach“, podáva žiadateľ len pri schéme štátnej pomoci SA. 40975 (2015/X));
8. Iné doklady.
9. **Overenie oprávnenosti poskytnutia príspevku**

V rámci overenia oprávnenosti poskytnutia príspevku príslušní zamestnanci úradu v nadväznosti na § 50j zákona o službách zamestnanosti preveria splnenie podmienok poskytnutia príspevku. Úrad príspevok poskytne, ak:

* overí podmienky nevykonávať podnikateľské aktivity v odvetviach (oblastiach) a vo vybraných činnostiach, na ktoré nie je možné poskytnúť pomoc v zmysle príslušnej schémy de minimis v platnom znení;
* overí maximálny strop pomoci de minimis vo výške 200 000,- EUR (respektíve 100 000,- EUR automobilová doprava) v priebehu troch fiškálnych rokov v prípade poskytovania príspevku v rámci schémy pomoci de minimis;
* predpokladané oprávnené náklady podľa § 50j zákona o službách zamestnanosti sú v súlade s oprávnenými nákladmi podľa vybranej schémy pomoci;
* overí podmienku, že podnik nie je v ťažkostiach podľa schémy štátnej pomoci.

**Súčasťou overenia oprávnenosti poskytnutia príspevku je aj overenie podmienok stanovených v § 70 ods. 7 a 8 zákona o službách zamestnanosti.** Podmienkou na **poskytnutie príspevku** **žiadateľovi, ktorý pred zaradením do evidencie UoZ prevádzkoval alebo vykonával samostatnú zárobkovú činnosť** je preukázanie, že žiadateľ

1. má splnené **daňové povinnosti** podľa zákona č. 595/2009 Z. z. o dani z príjmov v znení neskorších predpisov,
2. má splnené **povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie**,
3. **neporušil zákaz nelegálneho zamestnávania** v období dvoch rokov pred podaním žiadosti,
4. **nemá voči úradu finančné záväzky**,
5. **nie je v konkurze**, likvidácii alebo nútenej správe,
6. **nemá evidované neuspokojené nároky svojich zamestnancov** vyplývajúce z pracovného pomeru.

**Splnenie podmienok podľa písm. a) až d) zisťuje úrad**. Podrobnosti zisťovania splnenia týchto podmienok s využitím IS SZ budú usmernené osobitne.

Na zabezpečenie plynulého zisťovania splnenia vyššie uvedených podmienok je potrebné, podobne ako pri oznamovaní poskytnutej pomoci, aby každá žiadosť bola natypovaná do príslušného informačného systému najneskôr **1 pracovný deň po jej zaevidovaní v registratúre úradu**. V prípade, ak úrad zistí, že niektorá z podmienok podľa písm. a) až d) nebola splnená, môže individuálne, v spolupráci so žiadateľom, preveriť toto zistenie a vyzvať žiadateľa na odstránenie zistených nedostatkov.

**Splnenie podmienok podľa bodu e) a f) žiadateľ preukáže čestným vyhlásením** (príloha č. 2).

V prípade financovania príspevku zo zdrojov OP Ľudské zdroje, musia byť overené nasledujúce skutočnosti:

**Cieľová skupina (účastník NP) musí byť vždy z oprávneného územia realizácie národného projektu.** To znamená, že UoZ ktorý je vedený v evidencii úradu v BSK nemôže byť prijatý na vytvorené pracovné miesto napr. v Nitre. Vždy musí byť z oprávneného územia realizácie projektu. V prípade, ak je UoZ vedený v evidencii UoZ napr. v Trnave, môže byť prijatý na pracovné miesto vytvorené v Nitre, stále je z oprávneného územia.

Úrad (zamestnanec úradu) upovedomí zamestnávateľa, že má v dohode stanovenú povinnosť, informovať sa u prijatého zamestnanca a následne si to aj overiť na príslušnom úrade, či má zamestnanec podpísanú Kartu účastníka (najneskôr v deň nástupu do pracovného pomeru zamestnanca).

1. **Vyjadrenie výboru pre otázky zamestnanosti**

V súlade s IN, ktorá upravuje postupy pri rokovaní výborov pre otázky zamestnanosti, sú príspevky na ktoré nie je právny nárok, resp. na ktoré je len čiastočný právny nárok posúdené výborom pre otázky zamestnanosti.

V prípade, ak výbor pre otázky zamestnanosti odporučí, alebo aj neodporučí, uzatvorenie dohody na poskytnutie príspevku, príslušní zamestnanci úradu pokračujú vo výkone FK.

1. **Finančné krytie**

V rámci posúdenia finančného krytia finančnej operácie príslušní zamestnanci úradu overia jej súlad:

* s rozpočtom národného projektu,
* s rozpočtom úradu,
* so zákonom o službách zamestnanosti.

1. **Konečné stanovisko riaditeľa úradu o poskytnutí príspevku**

V závere FK riaditeľ úradu vyjadrí súhlasné/nesúhlasné stanovisko s poskytnutím príspevku na podporu rozvoja miestnej a regionálnej zamestnanosti.

**Zaznamenanie priebehu FK**

**Vykonanie AFK pred uzatvorením dohody** **v prípade, ak neboli zistené nedostatky**, príslušní zamestnanci úradu zaznamenajú do tlačiva **Záznam Z**(príloha č. 12a alebo príloha č. 12b v závislosti od toho, či sa príspevok poskytuje aj z prostriedkov ESF). Výsledok AFK odošle príslušný zamestnanec úradu žiadateľovi formou **Správy S1-pred DOHODOU** (príloha č. 9a (ESF) alebo príloha č. 9b), ktorá zároveň **obsahuje oznámenie o schválení príspevku a výzvu k uzatvoreniu dohody.**

**Vykonanie AFK pred uzatvorením dohody v prípade, ak boli zistené nedostatky**, príslušní zamestnanci úradu zaznamenajú do tlačiva **Záznam Z** (príloha č. 12a alebo príloha č. 12b). Následne príslušný zamestnanec úradu zašle žiadateľovi **Návrh správy** **dohoda** (príloha č. 10a (ESF) alebo príloha č. 10b (iba ŠR)) na odstránenie nedostatkov.

Po odstránení/neodstránení nedostatkov odošle príslušný zamestnanec úradu výsledok AFK žiadateľovi formou **Správy S2 pred DOHODOU** (príloha č. 11a alebo príloha č. 11b), ktorá zároveň **obsahuje oznámenie o schválení/neschválení príspevku a výzvu k uzatvoreniu dohody.**

**Vykonanie** **ZFK** **pred uzatvorením dohody** príslušní zamestnanci úradu **zaznamenajú** do tlačiva **Záznam Z**(príloha č. 12a alebo príloha č. 12b) a do tlačiva **kontrolný list**.

**Do 30 kalendárnych dní** od konečného schválenia poskytnutia príspevku bude žiadateľ vyzvaný na uzavretie dohody o poskytnutí príspevku. Žiadateľ je povinný najneskôr **do 30 kalendárnych dní** od vyzvania uzavrieť s príslušným úradom dohodu o poskytnutí príspevku. V prípade nedodržania termínu bez vážnych dôvodov, úrad oznámi žiadateľovi, že jeho žiadosť o poskytnutie príspevku sa stala bezpredmetnou. O tejto skutočnosti informuje zamestnanec vecne príslušného útvaru služieb zamestnanosti žiadateľa bezodkladne.

Po podpísaní dohody zamestnávateľ predkladá Žiadosť o platbu, vždy za kalendárny mesiac, v ktorom došlo k nároku na vyplatenie príspevku. Žiadosť o platbu je povinný predložiť najneskôr do posledného kalendárneho dňa nasledujúceho kalendárneho mesiaca, v ktorom bola mzda splatná.



# Finančná kontrola pred úhradou príspevku/platby

**Finančná kontrola pred úhradou príspevku/platby** sa vykonáva ako **základná finančná kontrola** (ďalej len „ZFK“), ktorú upravujú interné normy sekcie ekonomiky *(interná norma upravujúca postup pri vykonávaní finančnej kontroly v podmienkach Ústredia práce, sociálnych vecí a rodiny a interná norma upravujúca postup pri obehu a kontrole účtovných dokladov)*.

**V rámci ZFK sa postupuje nasledovne:**

1. **Overenie kompletnosti žiadosti o úhradu príspevku/platby**

Pred úhradou príspevku/platby je žiadateľ povinný v zmysle dohody predložiť na úrad žiadosť o úhradu vrátane príloh najneskôr do posledného kalendárneho dňa nasledujúceho kalendárneho mesiaca, v ktorom bola mzda splatná.

1. **Zaznamenanie priebehu ZFK**

Ak pri kontrole žiadosti o úhradu príspevku/platby neboli zistené nedostatky, príslušný zamestnanec úradu vypracuje **platobný poukaz**.

V prípade, ak pri kontrole žiadosti o úhradu boli zistené nedostatky, príslušný zamestnanec úradu vyzve žiadateľa na odstránenie nedostatkov. Po odstránení nedostatkov príslušný zamestnanec úradu vypracuje **platobný poukaz***.*

**Vykonanie** **ZFK** **pred úhradou príspevku/platby** príslušní zamestnanci úradu **zaznamenajú do tlačiva platobný poukaz.**

# Oprávnené náklady a výdavky

**Všeobecné podmienky**

Náklad sa musí jednoznačne týkať aktivity vzťahujúcej sa na príspevok podľa § 50j zákona o službách zamestnanosti a musí súvisieť s pracovnou činnosťou zamestnanca – znevýhodneného uchádzača o zamestnanie. V prípade, že je príspevok poskytnutý v rámci národného projektu, musí byť vynaložený v období realizácie národného projektu.

Oprávnenými nákladmi sú všetky náklady, ktoré sú oprávnené v súlade s predpismi ESF a v súlade s príslušnou schémou štátnej pomoci, podľa ktorej sa príspevok poskytuje.

Oprávnené výdavky musia byť doložené účtovými dokladmi, ktoré musia byť rozpísané podľa jednotlivých položiek. Musia byť identifikovateľné.

V záujme predchádzania možným neoprávneným výdavkom, je potrebné, aby pri žiadostiach o úhradu platby od konečných užívateľov, ktoré budú obsahovať výdavky konečných užívateľov **realizované v hotovosti z pokladne subjektu** (napr. výplata miezd, nákup náradia, spotrebného materiálu, úhrada odvodov a pod.), bola predložená aj tá časť pokladničnej knihy účtovnej jednotky za príslušný mesiac, ktorej sa záznam o platbe týka, resp. kde sa predmetný výdavok nachádza. V pokladničnej knihe by výdaje v hotovosti nemali byť realizované, ak stav pokladne je mínusový.

Pre účely posúdenia oprávnenosti príslušných výdavkov NIE JE potrebné, aby koneční užívatelia predkladali CELÚ pokladničnú knihu za príslušný mesiac, postačí len príslušná strana, kde sa predmetný výdavok nachádza – je potrebné preveriť, či pri konkrétnej platbe v hotovosti nie je v ten konkrétny deň stav pokladne mínusový.

Za oprávnené náklady, na ktorých úhradu sa poskytuje zamestnávateľovi príspevok podľa § 50j zákona o službách zamestnanosti, sa považujú náklady na úhradu mzdy a preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie, platených zamestnávateľom za zamestnancov, ktorí boli pred prijatím na vytvorené pracovné miesta znevýhodnenými uchádzačmi o zamestnanie podľa § 8 písm. b) alebo c) alebo d) zákona.

Za oprávnené náklady môžu byť považované len tie náklady, ktoré vznikli zamestnávateľovi v súvislosti s dohodou, najskôr v deň nadobudnutia účinnosti dohody a boli skutočne vynaložené zamestnávateľom v súlade s dohodou a sú riadne odôvodnené, preukázané a výlučne súvisia s poskytovaním príspevku.

V prípade financovania príspevku zo zdrojov Operačného programu Ľudské zdroje oprávnenými nákladmi sú len tie náklady, ktoré zamestnávateľ vynaložil na vytvorenie pracovného miesta pre zamestnanca/ov z oprávnenej cieľovej skupiny, ktorý/í pred vstupom do projektu podpísal/i Kartu účastníka.

Pokiaľ výdavky spĺňajú všetky podmienky oprávnenosti, nie je rozhodujúce, kedy náklad vznikol, pretože výdavok je oprávnený ak vznikol náklad a bola vykonaná aj jeho úhrada. Moment skutočného vynaloženia výdavku je viazaný na dátum reálneho zníženia (úbytku – úhrady) finančných prostriedkov zamestnávateľa. Zaplatenie možno doložiť napr. výpisom z bankového účtu zamestnávateľa, výdavkovými pokladničnými dokladmi a to bez ohľadu na spôsob vedenia účtovníctva zamestnávateľa.

# Evidencia údajov v informačnom systéme služieb zamestnanosti

Všetky údaje súvisiace s aplikáciou § 50j zákona o službách zamestnanosti sa v plnom rozsahu zaznamenávajú priebežným typovaním do informačného systému služieb zamestnanosti.

Údaje súvisiace s poskytnutou **pomocou de minimis** je úrad povinný natypovať do ISSZ tak, aby **do piatich pracovných dní** od poskytnutia minimálnej pomoci (pomoc sa považuje za poskytnutú dňom nasledujúcim po dni nadobudnutia účinnosti dohody o poskytnutí príspevku t.j. zverejnení v Centrálnom registri zmlúv), mohli byť tieto dáta preklopené do informačného systému na evidenciu a monitorovanie pomoci (IS SEMP), ktorý spravuje Protimonopolný úrad SR. Takýto postup vyplýva z § 13 zákona o štátnej pomoci, podľa ktorého je poskytovateľ minimálnej pomoci povinný zaznamenávať údaje o poskytnutej minimálnej pomoci a údaje o príjemcovi minimálnej pomoci do centrálneho registra pomoci prostredníctvom elektronického formulára do piatich pracovných dní odo dňa poskytnutia minimálnej pomoci.

Údaje o poskytnutej **štátnej pomoci a údaje o príjemcovi štátnej pomoci** je poskytovateľ povinný zaznamenať do systému IS SEMP **do šiestich mesiacov** odo dňa poskytnutia štátnej pomoci. Vyplýva to z § 12 ods. 1 zákona o štátnej pomoci, v zmysle ktorého je poskytovateľ štátnej pomoci povinný zaznamenávať údaje o poskytnutej štátnej pomoci a údaje o príjemcovi štátnej pomoci do centrálneho registra prostredníctvom elektronického formulára, a to v rozsahu a v štruktúre podľa osobitných predpisov pre štátnu pomoc. Tieto údaje je poskytovateľ štátnej pomoci povinný do centrálneho registra pomoci zaznamenávať do mesiacov odo dňa poskytnutia štátnej pomoci.

1. Úradný vestník EÚ, L 17, 21.1.2000, s. 22 [↑](#footnote-ref-1)